Konig e̱'po̱gtone'te diga̱'da e'bapokte kuhuadbate huiyokda o'bosakika'po konig sorokda hue̱kuru kutaj huidbate on'bosakika' . Inomey nama'da huamanmadika'eri konigti dakhuea'da o̱gkika'nok aya'ada batibira'dik o̱'nika'nig'a birahue' o̱'nika' . Kenomey nama'da huamanmadika'eri konig siokpo e'kotonig dakhue'da o̱'ne . Sikki̱re̱gyo̱ o̱'neonhuahuika'apo . Kenomey huamanmadika'eriomey Diosen buttida hua'a manmadikahue' o̱'nika'po nama'da on'manmadikika'nok kenomeytaj manigpe̱e̱hue' yanika' .
